[เชียงใหม่ : สันป่าตอง]
ร้านนี้ ปักหมุดเอาไว้ หลังจากที่เพจชื่อดัง แห่งหนึ่งของ จ. เชียงใหม่ได้ไปรีวิว ไว้เมื่อต้นปี เหตุที่ไม่ได้ตามรอยมาอย่างทันด่วน อาจเป็นเพราะว่า ร้านอยู่นอกเมือง  ร้านนี้ตั้งอยู่ถนนบายพาสเลี่ยงเมืองสันป่าตอง-หางดง เป็นร้านในตู้คอนเทนเนอร์ สีเหลือง ซึ่งตัวร้านติดถนนใหญ่ สังเกตุง่าย ๆ ข้างๆร้านมีร้านเกาเหลาเลือดหมู จิง-จู-ฉ่าย สำหรับการจอดรถสามารถจอดได้ ด้านใน ประมาณ 4-5 คัน

สำหรับมาในครั้งนี้ได้มีโอกาสชิม กาแฟ 2 เมนู ทั้ง ร้อนและเย็น และเท่าที่สังเกตุทางร้านมีเมล็ดกาแฟให้เลือก จากหลากหลายแหล่ง (single origin)  ทั้ง จาก เอธิโอเปีย  กัวเตมาลา และ กาแฟ  blend จาก Ristr8To  ส่วนกาแฟ Filter  ก็มีจาก Columbia  Geisha / Drimazede / Papae (Honey) จาก แม่แตง ชม. แล้วแต่ความชอบของลูกค้าเลยค่ะ

วันนี้ได้เลือก กาแฟจาก เอธิโอเปีย  คือ Ethiopia Yirgacheffe Grade 1 Heirloom มาสกัด  เป็น espresso  1 shot เมนู  Piccollo Latte ในราคาแก้ว ละ 70.- บาท ซึ่งถือว่าราคาโอเคมากเมื่อเทียบกับคุณภาพ สมูท นุ่ม ลื่นคอ กลิ่นดอกไม้แห้งอ่อน ๆ   ถูกกว่าร้านในตัวเมือง เชียงใหม่ที่ดังๆ.รสชาติ แทบไม่ต่างกัน กับฝีมือบาร์ริสต้าฝีมือดีอีกคนของชม.

และได้สั่งกาแฟเย็นอีกแก้วคือ Ice Cappuccino  ในราคาแก้วละ 60.- ต้องขอเกริ่นว่า แก้วนี้ไม่ได้สอบถามว่ากาแฟใช้กาแฟจากแหล่งใดแต่ราคาจะถูกว่า หากไม่ได้ระบุกาแฟที่แนะนำไว้ข้างต้น (แบบพรีเมี่ยม) แต่โดยรวมแล้วกาแฟแก้วนี้รสชาตินุ่ม นวล  อร่อย ไม่ผิดหวังอีกแล้วค่ะ สำหรับคอกาแฟตัวจริง อยากให้แวะมาลองเลยค่ะ

ส่วนการบริการ ได้มีโอกาสพูดคุยกับน้องบาริสต้าเล็ก ๆ น้อย เกี่ยวกับร้าน แนะนำเมล็ดกาแฟที่ลูกค้าต้องการ ถือว่าอัธยาศัยมาก ๆ และได้มีโอกาสชมน้องทำลาเต้ อาร์ต บนกาแฟของลูกค้าท่านอื่นๆ อย่างสวยงามสรุปแล้ว  อยากแนะนำสำหรับคอกาแฟตัวจริง  หากได้มาเส้น ถนน สันป่าตองเลี่ยงเมือง  แห่งนี้ แวะมาสักครั้งค่ะ 

วันนี้ให้ไว้ที่ 5/5* ค่ะ 

หมายเหตุ* 
1. เป็นความคิดเห็นส่วนตัวเพื่อใช้เป็นข้อมูลเบื้องต้นสำหรับตัดสินใจมาร้านนี้ค่ะ 
2. การแสดงความคิดเห็นในแต่ละเนื้อหาของรีวิว เป็นการนำเสนอ เพียง "ครั้งนั้น" ที่ไป ควรพิจารณาจากผู้รีวิวท่านอื่นและข้อมูลจากแหล่งอื่นประกอบ